stanford-oval/wikipedia huggingface dataset:
Rapiditeetti

Rapiditeetti on eräs menetelmä mitata liikettä nopeuden sijasta. Kun liike on hidasta, rapiditeetti vastaa suuruudeltaan nopeutta, mutta liikkeen ollessa hyvin nopeaa, rapiditeetti saa nopeutta suuremman arvon. Kun tarkastellaan valonnopeudella kulkevaa kappaletta, rapiditeetti on arvoltaan ääretön.
Rapiditeetin idean keksi Alfred Robb.
Matemaattinen muotoilu

Rapiditeetti  y määritellään yhtälöllä
\Rightarrow y=\operatorname {artanh} {\Big (}{\frac {v}{c}}{\Big )},
missä  v on tarkasteltavan kappaleen nopeus ja  c valonnopeus,  \tanh  hyperbolinen tangentti ja  \operatorname {artanh}  hyperbolinen areatangentti. Kun nopeus on hyvin pieni ( v\ll c), niin rapiditeetin voidaan approksimoida olevan  y\approx {\tfrac {v}{c}}.
Rapiditeetti voidaan esittää Lorentzin muunnoksessa  x\rightarrow x' seuraavasti
Red Bull Racing RB16B

| Red Bull Racing RB16B |
| --- | --- |

Talli:   Red Bull
Suunnittelija(t):   Adrian Newey
Kuljettajat:  11.  Sergio Pérez 33.  Max Verstappen
Testikuljettajat:   Sébastien Buemi   Sérgio Sette Câmara
Teknisiä tietoja
Renkaat:  P Pirelli
Kilpailuhistoria
Debyytti:   Bahrainin GP 2021
Kilpailuja:  22
Voittoja:  11
Paalupaikkoja:  10
Nopeimpia kierroksia:  8
Palkintosijoja:  23
MM-pisteitä:  585,5
Valmistajien maailmanmestaruuksia:  0
Kuljettajien maailmanmestaruuksia:  1
Viimeinen kilpailu:  Abu Dhabin GP 2021
Red Bull Racing RB16B oli Formula 1 -talli Red Bullin käyttämä auto kaudella 2021. Autolla kilpailivat Sergio Pérez ja Max Verstappen. Auto julkistettiin 23. helmikuuta 2021.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | Red Bull | Honda | P |  | BHR | EMI | POR | ESP | MON | AZE | FRA | STY | AUT | GBR | HUN | BEL | NED | ITA | RUS | TUR | USA | MEX | SÃP | QAT | SAU | ABU | 585,5 | 2. |
| 2021 | Red Bull | Honda | P |  Sergio Pérez | 5 | 11 | 4 | 5 | 4 | 1 | 3 | 4 | 6 | 16 | Kesk. | 19 | 8 | 5 | 9 | 3 | 3 | 3 | 4 | 4 | Kesk. | 15† | 585,5 | 2. |
| 2021 | Red Bull | Honda | P |  Max Verstappen | 2 | 1 | 2 | 2 | 1 | 18† | 1 | 1 | 1 | Kesk.1 | 9 | 1 | 1 | Kesk.2 | 2 | 2 | 1 | 1 | 22 | 2 | 2 | 1 | 585,5 | 2. |
Aiheesta muualla

Kuvia tai muita tiedostoja aiheesta Red Bull Racing RB16B Wikimedia Commonsissa
Rillimuurat

| Rillimuurat |
| --- | --- |
 Kirjomuura (Gymnopithys leucaspis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Rillimuurat Gymnopithys  Bonaparte, 1857
Katso myös
   Rillimuurat Wikispeciesissä   Rillimuurat Commonsissa 
Infobox OKNimi-testi OK: 
Rillimuurat (Gymnopithys) on puumuurien heimoon kuuluva varpuslintusuku. Rillimuurien sukuun kuuluu BirdLifen mukaan 5 lajia.
Rillimuuriin kuuluvia lajeja

Harmaakorvamuura (Gymnopithys bicolor)
Kirjomuura (Gymnopithys leucaspis)
Kuumuura (Gymnopithys lunulatus)
Punaleukamuura (Gymnopithys rufigula)
Valkokurkkumuura (Gymnopithys salvini)
Aiheesta muualla

ITIS: Gymnopithys (englanniksi)
Rapidesin piirikunta

Rapidesin piirikunta (engl. Rapides Parish, ransk. Paroisse des Rapides) on Yhdysvaltojen Louisianan osavaltiossa sijaitseva piirikunta. Sen väkiluku oli 129 648 vuonna 2019. Piirikunnan hallintokeskus on Alexandrian kaupunki. Piirikunta on perustettu vuonna 1807.
Aiheesta muualla

Kuvia tai muita tiedostoja aiheesta Rapidesin piirikunta Wikimedia Commonsissa
Riley Sheahan

| Riley Sheahan |
| --- | --- |

Henkilötiedot
Syntynyt: 7. joulukuuta 1991 (ikä 32) St. Catharines, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  98 kg
Seura
Seura:  EHC Biel
Sarja:  National League
Pelinumero:  61
Pelaajaura
Pääsarjaura:  2011–
Aik. seurat:  Grand Rapids Griffins (AHL)   Detroit Red Wings (NHL)   Pittsburgh Penguins (NHL)   Florida Panthers (NHL) Edmonton Oilers (NHL) Buffalo Sabres (NHL) Seattle Kraken (NHL) Charlotte Checkers (AHL) Rochester Americans (AHL)
NHL-varaus:  21. varaus, 2010 Detroit Red Wings
Riley Michael Sheahan (s. 7. joulukuuta 1991 St. Catharines, Kanada) on kanadalainen jääkiekkoilija, joka edustaa NLA-seura EHC Bieliä. Vasemmalta laukovan Sheahanin pelipaikka on keskushyökkääjä. Sheanan on pelannut yli 600 ottelua NHL-liigassa edustaen useaa eri seuraa.
Käännös suomeksi
Reijo Kukkonen

Reijo Kukkonen (s. 20. maaliskuuta 1963) on aktiiviuransa päättänyt suomalainen aitajuoksija. Hänen seuranaan oli koko hänen uransa ajan Helsingin Kisa-Veikot ja hänen valmentajanaan toimi Lauri Tarasti. Kalevan kisoista Kukkonen saavutti 400 metrin aitajuoksusta kolme hopeaa vuosina 1984, 1985 ja 1986 sekä pronssia vuonna 1982. Lisäksi hän oli viestijuoksun SM-kisoissa mukana voittamassa pronssia 4 x 400 metrin viestijuoksusta vuonna 1986. Virallisissa kilpailuissa hän ei ole esiintynyt vuoden 1988 jälkeen.
Revival (Adamantran albumi)

| Revival Adamantra |
| --- | --- | --- |

Studioalbumin tiedot
 Äänitetty : maalis–elokuu 2007
 Studio : D-studio, Klaukkala
 Julkaistu: 20. toukokuuta 2009
 Tuottaja(t): Jukka Hoffrén & Adamantra
 Tyylilaji: progressiivinen metalli
 Kesto: 44.52
 Levy-yhtiö: Sound of Finland
Adamantran muut julkaisut
| For Ever (EP) 2006 | Revival 2009 | Act II: Silent Narratives 2014 |
Revival on progemetalli -yhtye Adamantran ensimmäinen kokopitkä studioalbumi. Levyn miksasi Mikko P. Mustonen Pathos Musicissa ja masteroi Mika Jussila Finnvoxilla. Se julkaistiin Suomessa toukokuussa 2009.
Kappaleet

Kaikki kappaleet sanoittanut Tuomas Nieminen.
Shattered – 05.03 (säv. Hoffrén, Ahtila, Kiskola)
Beyond Disillusions – 05.32 (säv. Hoffrén, Ahtila)
Into The Fire – 04.32 (säv. Kiskola, Hoffrén)
In Triumph – 04.42 (säv. Ahtila, Hoffrén)
Kiss Of Death – 04.43 (säv. Ahtila, Hoffrén)
For Ever – 07.31 (säv. Hoffrén)
Revival – 01.33 (säv. Kiskola, Nieminen)
Blessed – 04.23 (säv. Nieminen, Ahtila)
Ungiven – 06.46 (säv. Hoffrén, Ahtila, Mustonen)
Kokoonpano

Tuomas Nieminen – laulu
Mikko Sepponen – rummut
Panu Kiskola – kitara
Jukka Hoffrén – basso, kitara ja koskettimet
Kokoonpano > Vierailevat muusikot

Risto Kupiainen – koskettimet
Tommi Ahtila – kitara
Janne Koivula – koskettimet
Tapio Kuosma, Tuomas Nieminen, Karri Knuuttila, Helena Haaparanta ja Leeni-Maria Hovila – kuoro
Arvostelut

Imperiumi.net:
Aiheesta muualla

Revival (Adamantran albumi) Discogsissa. (englanniksi)
Albumi Revival (Adamantran albumi) Encyclopaedia Metallum -sivustolla (englanniksi)
Reijo Koivisto

Reijo Kaarlo Koivisto (20. tammikuuta 1931 – 20. joulukuuta 2023) oli suomalainen kuulantyöntäjä, joka ylitti 16 metrin rajan kaikkien aikojen toisena suomalaisena ja rikkoi Sulo Bärlundin lähes 19 vuotta vanhan Suomen-ennätyksen vuonna 1955.
Koivisto sijoittui yhdeksänneksi Bernin EM-kilpailuissa 1954 tuloksella 15,39 m. Hän voitti Suomen mestaruuden vuosina 1954, 1957 ja 1958. Lisäksi hän saavutti SM-hopeaa vuosina 1956 ja 1960 sekä SM-pronssia vuonna 1950. Ennätyksensä 16,86 m hän työnsi vuonna 1958.
Reijo Koivisto muutti Lohjalle vuonna 1956 ja työskenteli siellä liikunnanopettajana vuoteen 1989 saakka. Lisäksi hän työskenteli 1960-luvulla Suomen Urheiluliitossa kuulan lajivalmentajana. [lähde? ]
Reijo Koivu

Reijo Olavi Koivu (s. 26. kesäkuuta 1947 Riihimäki) on suomalainen aitajuoksija.
Koivu voitti 400 metrin aitajuoksussa kultaa Kalevan kisoissa 1973 ja saavutti samalla matkalla hopeaa vuosina 1972, 1974 ja 1975. Hän juoksi 400 metrin aitajuoksun ennätyksensä 51,14 Sotšissa vuonna 1974 Suomen ja Neuvostoliiton välisessä maaottelussa. Hänen ennätyksensä 400 metrin juoksussa on käsiaika 48,1 vuodelta 1972.
Seuratasolla Koivu edusti Riihimäen Kiskoa, Mäntsälän Urheilijoita ja Hyvinkään Tahkoa.
Reijo Koivun setä oli aitajuoksija Raimo Koivu.
Reijo Kivijärvi

Reijo Kivijärvi (s. 1955 Vaasa) on Soinissa asuva maalari. Hän on maalannut vuodesta 1981, ja hänen teoksensa ovat pääasiassa naivistisia kansankuvauksia ja maisemamaalauksia.
Kivijärvi syntyi Vaasassa työläisperheeseen, mutta vietti lapsuutensa isänsä kotitilalla Evijärven Särkikylässä. Kivijärvi on julkaissut omaelämäkerran ”Elämäni on taiteilua” vuonna 2015.
Reuben Langdon

| Reuben Langdon> Henkilötiedot |
| --- | --- |
Koko nimi:  Reuben Christopher Langdon
Syntynyt: 19. heinäkuuta 1975 (ikä 49)
Ammatti:  sijaisnäyttelijä, ääninäyttelijä
Näyttelijä
Taiteilijanimet:  Justin Cause
Aktiivisena:  1996–
Merkittävät roolit:  Dante (Devil May Cry 4) Ken Masters (Street Fighter IV)
Aiheesta muualla
Viralliset kotisivut
IMDb 
Reuben Christopher Langdon (s. 19. heinäkuuta 1975) on yhdysvaltalainen sijaisnäyttelijä, ääninäyttelijä ja kamppailulajien taitaja. Hän on ääninäytellyt muun muassa Dantea videopeleissä Devil May Cry 3 ja Devil May Cry 4 sekä Street Fighterin toista päähahmoa Ken Mastersia videopelissä Street Fighter IV. Langdon huomioitiin Screen Actors Guild Awards -ehdokkuudella elokuvan Pirates of the Caribbean: Maailman laidalla stunteista.
Ura

Langdon aloitti näyttelemisen Japanissa B-Fighter Kabuto -televisiosarjassa vuonna 1996. Sarja tunnetaan Yhdysvalloissa nimellä Beetleborgs Metallix. Sittemmin Langdon muutti Hongkongiin, jossa hän jatkoi töitä elokuvien parissa.
Palattuaan Yhdysvaltoihin Langdon on työskennellyt sijaisnäyttelemisen ohella myös ääninäyttelijänä 2000-luvulta lähtien. Hänellä oli cameorooli Power Rangers Time Forcessa vuonna 2001 ja oli sitä ennen tehnyt useita stuntteja Power Rangers: Lost Galaxyyn ja Power Rangers: Lightspeed Rescueen. Langdon on tehnyt stuntteja myös CSI: Miamiin ja Dexteriin. Näiden ohella hän on tehnyt stuntteja muun muassa elokuviin Kultainen medaljonki, Spider-Man 2 – Hämähäkkimies 2, Pirates of the Caribbean: Maailman laidalla, Night at the Museum 2 ja Avatar.
Äänirooleja Langdon on tehnyt pääosin videopeleihin ja erityisesti Capcomin tuottamiin peleihin. Hän toimi muun muassa ensimmäisen kerran Danten äänenä Devil May Cry 3:ssa ja sai myöhemmin uusia rooleja Devil May Cry 4:ssa ja Marvel vs. Capcom 3:ssa. Langdon dubbasi hahmon myös englanniksi Devil May Cry -animesarjassa. Lisäksi hän oli Ken Mastersin äänenä Street Fighter IV:ssä ja peliin pohjautuvassa anime-elokuvassa Street Fighter IV: The Ties That Bind.
Rex Walheim

| Rex J>  Walheim |
| --- | --- |

Henkilötiedot
Syntynyt: 10. lokakuuta 1962 (ikä 62) Redwood City, Kalifornia
Kansalaisuus:  yhdysvaltalainen
Ura
Tyyppi:  astronautti
Sotilasarvo:  eversti, USAF
Aika avaruudessa:  36 pv. 08 h 31 min
Lennot

:  STS-110
 
:  STS-122
 
:  STS-135
 
Rex Joseph Walheim (s. 10. lokakuuta 1962) on Yhdysvaltain ilmavoimien upseeri ja NASAn astronautti.
Hän on osallistunut avaruussukkulalennoille STS-110 (2002), STS-122 (2008) ja STS-135 (2011). Walheim on syntynyt Redwood Cityssä, Kaliforniassa, mutta pitää Kalifornian San Carlosia kotikaupunkinaan.
Koulutus

San Carlos High School, 1980
bachelor of science, koneenrakennus, Kalifornian yliopisto (Berkeley), 1984
master of science, tuotantotalous, Houstonin yliopisto, 1989
Sotilasura

Walheim liittyi ilmavoimiin vänrikkinä toukokuussa 1984. 1985 hän työskenteli Cavalier Air Force Stationssa, Pohjois-Dakotassa ohjusvaroitusryhmän komentajana. Lokakuussa 1986 hänet sijoitettiin Johnsonin avaruuskeskukseen Houstoniin, Texasiin, missä hän työskenteli mekaanisten järjestelmien lennonvalvojana ja avaruussukkulan laskupyörien, jarrujen ja kiitotien hätäpysäytysesteen johtavana operaatioinsinöörinä.
Walheimin seuraava komennus oli Air Force Space Commandin päämaja Colorado Springsissä, Coloradossa elokuussa 1989, missä hän toimi ohjusvaroitusjärjestelmän tutkien päivityksen johdossa. Hänet valittiin ilmavoimien koelentokouluun 1991, ja suoritti kurssin Edwards Air Force Basessa Kaliforniassa 1992. Hän työskenteli F-16:n koelentojen parissa Edwardsissa projektijohtajana ja myöhemmin avioniikan ja aseistuksen lentojen komentajana. Tammikuusta 1996 Walheim toimi kouluttajana ilmavoimien koelentokoulussa, missä hän työskenteli ennen valintaansa astronauttikoulutukseen.
Ura NASAssa

Walheim valittiin NASAn astronauttikandidaatiksi maaliskuussa 1996 ja aloitti kaksi vuotta kestävän koulutuksen ja arvioinnin sukkulalentojen tehtäväspesialistina Johnsonin avaruuskeskuksessa elokuussa 1996. Hän on osallistunut kahdelle sukkulalennolle: STS-110 (8.–19.4.2002) ja STS-122 (7.–20.2.2008). Walheim on viettänyt 566 tuntia avaruudessa, joista 36 tuntia viidellä avaruuskävelyllä. Walheim osallistui heinäkuussa 2011 viimeiselle sukkulalennolle STS-135 tehtäväspesialistina.
Hän on naimisissa Margie Dotsonin kanssa. Heillä on kaksi lasta.
Aiheesta muualla

Kuvia tai muita tiedostoja aiheesta Rex Walheim Wikimedia Commonsissa
Walheimin NASAn elämäkerta (englanniksi)
Walheimin Spacefacts.de:n elämäkerta (englanniksi)
Walheim Twitterissä
Lentoa STS-135 edeltävä haastattelu (Arkistoitu – Internet Archive) (3.6.2011) (englanniksi)
Lentoa STS-122 edeltävä haastattelu (Arkistoitu – Internet Archive) (16.11.2007) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rex J. Walheim
Walheim harjoittelee lennon STS-135 avaruuskävelyä varten vesialtaassa.
Käännös suomeksi
Reijo Käkelä

Reijo Kalevi Käkelä (s. 2. elokuuta 1943 Helsinki) on suomalainen poliitikko. Hän oli Suomen Kansan Demokraattisen Liiton (SKDL) pääsihteeri (1984–1988) sekä yhdeksäs ja viimeinen puheenjohtaja (1988–1990).
Käkelä oli aktiivisesti mukana 1980-luvun lopun suunnitelmissa Vasemmistoliiton perustamiseksi. Hän kuitenkin jätti projektin jo ennen puolueen perustamista ja siirtyi Suomen sosialidemokraattiseen puolueeseen.
Käkelä kuului 1980-luvun puolivälissä myös Suomen Kommunistisen Puolueen poliittiseen toimikuntaan. Hän liittyi puolueeseen vuonna 1971. Käkelä oli Sadankomitean julkaiseman Ydin-lehden päätoimittaja vuosina 1970–1971.
Koulutukseltaan Käkelä on teologian kandidaatti. Hän on toiminut opetusministeriössä erikoistutkijana (1972–1984), neuvottelevana virkamiehenä (1990–1991) ja kulttuuriasiainneuvoksena (1991–). Hänen puolisonsa oli lastenkirjailija Kaarina Helakisa.
Rapid Reload

Rapid Reload (Japanissa nimellä Gunners Heaven) on 2D ammuskelupeli PlayStationille, josta tuli todella suosittu. Rapid Reload on ns. "Gun and Run" -peli, jossa juostaan ampumapainike pohjassa vihollisia kohti.
Rapid Reload julkaistiin Japanissa vuoden 1995 alussa sekä Euroopassa vuoden 1995 lopussa.
Tarina

Aarteenmetsästäjät Axel Sonics ja Ruka Hetfield lähtevät etsimään aarretta. He eivät tiedä, että ilkeä terroristi järjestö, Pumpkin Heads, on myös aarteen perässä. Arelin ja Rukan on pelastettava maailma terroristien kynsistä.
Pelaaminen

Pelin alussa pelaaja valitsee hahmokseen joko Axelin tai Rukan. Kaikissa tasoissa, poikkeuksena 3- ja 5-taso, on kolme päävastusta. Näistä kaksi on Area Bosseja ja yksi on Guardian. Tasossa 3 on vain yksi Area Boss, ja tasossa 5 on pelkkä Guardian. Monet ihmiset ovat kritisoineet pelin vaikeutta[lähde? ], etenkin Rukalla pelatessa tasoissa 3 ja 4.
Red Bull RB9

| Red Bull RB9 |
| --- | --- |
 Sebastian Vettel RB9-auton ratissa Malesian GP:ssä.
Talli:   Red Bull
Suunnittelija(t):   Adrian Newey (tekninen johtaja)  Rob Marshall (pääsuunnittelija)  Peter Prodromou (aerodynamiikkaosaston johtaja)
Kuljettajat:  1.  Sebastian Vettel 2.  Mark Webber
Testikuljettajat:   António Félix da Costa  Sébastien Buemi
Teknisiä tietoja
Renkaat:  P Pirelli
Polttoaine:  Total
Runko:  hiilikuitumonokokki
Moottori:  vapaasti hengittävä Renault RS27-2013 2,4 l 90° V8, KERS
Voimansiirto:  Renault 7-vaihteinen puoliautomaattinen vaihdelaatikko
Kilpailuhistoria
Debyytti:   Australian GP 2013
Kilpailuja:  19
Voittoja:  13
Paalupaikkoja:  11
Nopeimpia kierroksia:  12
Palkintosijoja:  24
MM-pisteitä:  596
Valmistajien maailmanmestaruuksia:  1 (2013)
Kuljettajien maailmanmestaruuksia:  1 (2013)
Red Bull RB9 on itävaltalaisen Red Bull -tallin käyttämä auto Formula 1 -kaudella 2013. Autolla kilpailivat kauden 2012 maailmanmestari Sebastian Vettel ja Mark Webber. RB9 käytti Renaultin valmistamaa RS27-2013-moottoria.
Yhteenveto

Tammikuussa tallin tekninen johtaja Adrian Newey myönsi, että RB9-auton kehitys oli jäädytetty kauden 2012 jälkimmäisellä puoliskolla, jotta talli pystyi keskittymään täysin RB8-auton kehitystyöhön turvatakseen kuljettajien ja valmistajien maailmanmestaruudet. Huolimatta epävarmoista asetelmista talli avasi kautensa vahvasti Australian GP:ssä, jossa Vettel ylsi molempien perjantain vapaiden harjoitusten kärkisijalle ja nappasi paalupaikan aika-ajoissa. Tallikaveri Webber lähti kilpailuun toisesta ruudusta. Kilpailussa rengasongelmat pudottivat Vettelin kolmanneksi ja KERS-ongelmista kärsineen Webberin kuudenneksi.
Malesian GP:n aika-ajoissa Vettel oli jälleen omaa luokkaansa napaten paalupaikan lähes sekunnin erolla ennen Ferrarin Felipe Massaa. Kilpailussa Vettel ja Webber taistelivat tiukasti voitosta. Kierroksella 44 Webber teki viimeisen varikkopysähdyksensä ja siirtyi kilpailun kärkeen juuri ennen Vetteliä. Huolimatta tallin kehotuksesta rauhoittaa tilanne Vettel otti ohjat omiin käsiinsä ja pusersi väkisin Webberistä ohi kilpailun voittoon. Talli saavutti kaksoisvoiton, joskin tapaus aiheutti laajan mediamylläkän.
Parin viikon tauon jälkeen seuraava osakilpailu ajettiin Kiinassa. Red Bullin vauhti tuntui olevan hukassa koko viikonlopun. Aika-ajoissa Webber jäi neljänneksitoista ja Vettel sijoittui vasta yhdeksänneksi. Webberin suoritus lopulta hylättiin ja hän joutui lähtemään kilpailuun varikolta, koska auton tankissa ei ollut sääntöjen edellyttämää määrää polttoainetta aika-ajojen jälkeen otettavaa näytettä varten. Kilpailussa Webberin autosta irtosi rengas 15 ajetun kierroksen jälkeen ja hän joutui keskeyttämään. Vettel ajoi maaliin neljäntenä.
Bahrainissa talli palasi takaisin voittokantaan Vettelin ajettua toisesta ruudusta kilpailun voittoon. Webber lähti kilpailuun viidennestä ruudusta, mutta putosi kilpailussa seitsemänneksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Red Bull | Renault | P |  | AUS | MAL | CHN | BHR | ESP | MON | CAN | GBR | GER | HUN | BEL | ITA | SIN | KOR | JPN | IND | ABU | USA | BRA | 596 | 1. |
| 2013 | Red Bull | Renault | P |  Sebastian Vettel | 3 | 1 | 4 | 1 | 4 | 2 | 1 | Kesk. | 1 | 3 | 1 | 1 | 1 | 1 | 1 | 1 | 1 | 1 | 1 | 596 | 1. |
| 2013 | Red Bull | Renault | P |  Mark Webber | 6 | 2 | Kesk. | 7 | 5 | 3 | 4 | 2 | 7 | 4 | 5 | 3 | 15† | Kesk. | 2 | Kesk. | 2 | 3 | 2 | 596 | 1. |
Aiheesta muualla

Kuvia tai muita tiedostoja aiheesta Red Bull RB9 Wikimedia Commonsissa
Auton esittely tallin kotisivuilla (Arkistoitu – Internet Archive)
Autot, jotka kilpailivat Formula 1 -kaudella 2013
Red Bull RB9
Ferrari F138
McLaren MP4-28
Lotus E21
Mercedes F1 W04
Sauber C32
Force India VJM06
Williams FW35
Scuderia Toro Rosso STR8
Caterham CT03
Marussia MR02
Robert Moran

Robert Moran (s. 8. tammikuuta 1937 Denver, Colorado, Yhdysvallat) on yhdysvaltalainen säveltäjä.
Moran on opiskellut Wienissä ja Oaklandissa. Hän asuu Philadelphiassa.
Moran on säveltänyt muun muassa oopperoita ja baletteja.
Rihmalauha

| Rihmalauha |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Lauhat Deschampsia
Laji::  setacea
Kaksiosainen nimi
 Deschampsia setacea  (Huds.) Hack. 
Synonyymit
 Aira setacea Huds. 
Katso myös
   Rihmalauha Wikispeciesissä   Rihmalauha Commonsissa 
Infobox OKNimi-testi OK: 
Rihmalauha (Deschampsia setacea) on heinäkasvien (Poaceae) heimoon ja lauhojen (Deschampsia) sukuun kuuluva kasvilaji. Se on mätästävä ja melko matalakasvuinen heinälaji, joka muistuttaa jonkin verran metsälauhaa (Avenella flexuosa), mutta lajit ovat erotettavissa toisistaan muun muassa lehtien sekä kukkien ulkonäön perusteella.
Rihmalauhan varret ovat velttoja ja voivat kasvaa noin puoli metriä korkeiksi. Lehdet kasvavat tiiviinä mättäinä ja ovat harmaanvihreitä sekä neulamaisen ohuita ja kapeita. Lehtitupet ovat vaaleita. Varsilehdet ovat lyhyitä ja niissä on pitkä, teräväkärkinen kieleke. Rihmalauhan kukintona on röyhy, jonka haarat ovat pystyjä sekä karheita. Röyhyn tähkylät ovat melko suuria, 4–5 mm pitkiä ja kaksikukkaisia. Tähkylöiden kaleet ovat yleensä punertavia sekä keltareunaisia. Ulkohelpeissä on ulkonevat vihneet. Rihmalauha kukkii heinä–elokuussa.
Rihmalauha kasvaa kosteilla kasvupaikoilla, tavallisesti ajoittain tulvivilla turvemailla tai kosteilla nummilla. Rihmalauhaa kasvaa Euroopassa mantereen Atlantin puoleisilla alueilla, tavallisimmin Ranskan ja Saksan pohjoisosissa. Rihmalauhaa tavataan kuitenkin Espanjan pohjoisosista aina Tanskaan ja Etelä-Ruotsiin asti sekä Britteinsaarilla.
Renatus Lwamosa Butibubage

Renatus Lwamosa Butibubage (3. huhtikuuta 1918 – 2. lokakuuta 1998) oli tansanialainen roomalaiskatolinen piispa. Hän syntyi Mwanzassa ja sai pappisvihkimyksen 22. elokuuta 1948. Hänet nimitettiin Mwanzan hiippakunnan vihkipiispaksi sekä Casiuksen titulaaripiispaksi 19. joulukuuta 1959. Piispaksi vihkiminen seurasi 8. toukokuuta 1960. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.
Butibubage sai 15. tammikuuta 1966 nimityksen Mwanzan piispaksi, jona hän toimi, kunnes erosi 18. marraskuuta 1987. Piispan eroamispäivänä Mwanza korotettiin arkkihiippakunnaksi. Butibubage osallistui Vatikaanin toiseen kirkolliskokoukseen.
Rapinkulta

| Rapinkulta Huge L |
| --- | --- | --- |

Studioalbumin tiedot
 Julkaistu: 8. elokuuta 2012
 Formaatti: CD
 Tuottaja(t): Huge L
 Tyylilaji: rap
 Levy-yhtiö: Ilstrumentals
Huge L:n muut julkaisut
| UG/OD - Fatta Platta 2012 | Rapinkulta 2012 | Huge L(P) 2012 |
Rapinkulta on rap-artisti Huge L:n 8. elokuuta 2012 julkaistu albumi. Albumi on Huge L:n mukaan jatkoa viime kesällä 2011 julkaistulle Yo yo -albumille. Albumin kappaleista "Joo joo" ja "Suomalainen mies" on julkaistu musiikkivideot.
Kappaleet

Lehdistön keltaiset sivut – 1.50
Timanttista paskaa – 2.57
Joo joo – 4.15
Hummo Kiisko – 3.45
Mahtavuutta – 3.11
Tyhjiä sivuja (skit) – 0.25
Kysynpähän – 3.39
Ämmät hei – 3.32
Puistomusaa – 3.02
Jumis (Next Episode) – 3.21
Koulutus hantti hommiin (skit) – 0.35
Vitun hippi – 3.01
Et oo ghetto – 3.37
Tililtä tilille – 3.29
Mikitän siitä – 3.35
Tuhannen euron velka – 2.48
Roiskeläppä – 1.36
Kuu-ulvonta – 4.20
Tietäni pitkin – 3.39
Krapula ja viina (skit) – 1.29
Suomalainen mies – 4.08
Arvostelut

Desibeli.net:
Rumba:
Mestarien liigan kauden 2011–2012 lohkovaihe

Jalkapallon Mestarien liigan kauden 2011–2012 lohkovaiheen ottelut alkoivat 13. syyskuuta ja loppuivat 7. joulukuuta 2011.